
ЕВРАЗИЯ ЭКОНОМИКАЛЫК КОМИССИЯСЫ

КОЛЛЕГИЯ
ЧЕЧИМ
	2024-жылдын «05» ноябры
	№ 122
	                   Москва шаары


Евразия экономикалык комиссиясынын Коллегиясынын 2019-жылдын 19-мартындагы № 39 чечимине өзгөртүүлөрдү киргизүү жөнүндө 
2014-жылдын 29-майындагы Евразия экономикалык бирлиги жөнүндө келишимдин 52-беренесинин 2-пунктуна, Евразия экономикалык комиссиясы жөнүндө жобонун (2014-жылдын 29-майындагы Евразия экономикалык бирлиги жөнүндө келишимге № 1 тиркеме) 3-пунктуна, Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентинин № 2 тиркемесинин 11-пунктуна ылайык Евразия экономикалык комиссиясынын Коллегиясы чечти:
1. Евразия экономикалык комиссиясынын Коллегиясынын 
2019-жылдын 19-мартындагы № 39 «Евразия экономикалык бирлигинин «Ташууга жана (же) пайдаланууга даярдалган күйүүчү жаратылыш газынын коопсуздугу жөнүндө» (ЕАЭБ ТР 046/2018) техникалык регламентинин өтмө жоболору жөнүндө» чечиминин 1-пунктунда:
а) «а» пунктчасынын биринчи абзацындагы «, бирок 2025-жылдын 
1-январынан кеч эмес» деген сөздөр «жана аны түзүү 2014-жылдын 
29-майындагы Евразия экономикалык бирлиги жөнүндө келишимдин 
104-беренесинин 5-пунктунда каралган Бирликтин жалпы газ рыногун түзүү жөнүндө Бирликтин алкагында эл аралык келишим (мындан ары – Бирликтин алкагындагы эл аралык келишим) күчүнө кирген датага чейин колдонулат, бирок 2030-жылдын 1-январынан кеч эмес» деген сөздөр менен алмаштырылсын;

б) «б» пунктчасындагы жана «в» пунктчасынын биринчи абзацындагы «2025-жылдын 1-январынан» деген сөздөр «Бирликтин алкагында эл аралык келишимдин күчүнө кирген датасы, бирок 2030-жылдын 1-январынан кеч эмес,» деген сөздөр менен алмаштырылсын.

2. Ушул Чечим расмий жарыяланган датадан тартып 10 календардык күн өткөндөн кийин күчүнө кирет.

